
Sülysáp Nagyközség Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 4869-…/2011
Előterjesztést készítette: Tóth Krisztina jegyző
Előterjesztés elkészítésének időpontja: 2011. augusztus 15.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: -
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. augusztus 18-án tartandó munkaterv szerinti ülésére

17. napirendhez

Tárgy: A szennyvízleürítő használati díja
Tisztelt Képviselő-testület!

A Közép-Duna-Völgyi Környezetvédelmi, Természetvédelmi és Vízügyi Felügyelőség KTVF: 3302-9/2011. számon, 2011. július 13-án kelt határozatával – 2015. december 31-ig szóló érvénnyel – megadta a környezetvédelmi működési engedélyt a Sülysáp 021/11-18 hrsz. alatti földrészleten meglevő települési szennyvízleürítő üzemeltetésére.  
Miután Önkormányzatunk hosszú idő után végre megfelelő engedéllyel rendelkezik szennyvízleürítő működtetésére, lehetőségünk nyílik arra, hogy ezzel kapcsolatosan bevételt is realizáljunk az azt használó vállalkozók felé. 

Jelenleg a szállítmányonkénti fizetést nem látom megoldhatónak, így legmegfelelőbb egy havi átalányösszeg meghatározása lenne. Ehhez iránymutatóul annyi áll rendelkezésünkre, hogy a Faluszolga Kft. havonta nagyjából bruttó 1,5 millió Ft bevételt realizál a szennyvízleürítésből, az intézmények nélkül. 

Ez a konstrukció feltehetőleg elősegítené, hogy valóban a leürítőbe kerüljön a szennyvíz, ugyanakkor a díj mértékével figyelemmel kell lenni arra, hogy nehogy éppen az ellenkező hatást érjük el. 

Mindezek alapján javasolom a tisztelt Képviselő-testületnek, hogy kezdő összegként havi bruttó 150-200 ezer Ft összegben állapítsa meg a leürítő havi használati díját, azzal a kikötéssel, hogy oda kizárólag Sülysápról szállítható szennyvíz.

…/2011. (VIII. 18.) ÖKT határozati javaslat
Sülysáp Nagyközség Önkormányzatának Képviselő-testülete

1./ a Sülysáp 021/11-18 hrsz. alatti földrészleten működő szennyvízleürítő használati díját 2011. szeptember 1-jétől havi … Ft-ban állapítja meg,

2./ rögzíti, hogy a szennyvíz-leürítőbe – egyedi üzemeltetői engedély hiányában – kizárólag Sülysápról szállítható be szennyvíz,

3./ felkéri és felhatalmazza a polgármestert az ezzel kapcsolatos megállapodások megkötésére a vállalkozókkal.

Határidő: 1./-2./ azonnal; 3./ 2011. augusztus 31.
Felelős: polgármester

Sülysáp, 2011. augusztus 15.

Horinka László s.k.


polgármester

